ซาอุฯ ปัดข่าวล้มแผนดัน “อารัมโก้” เข้าตลาดฯ เตรียมส่งIPO ยักษ์ใหญ่เข้าเทรดตามความเหมาะสม
ซาอุฯ ปัดข่าวล้มแผนดัน IPO ยักษ์ใหญ่เข้าตลาดฯ เตรียมส่ง“อารัมโก้”เข้าเทรดตามความเหมาะสม
23 ส.ค. 2561

สืบเนื่องจากกรณีมีกระแสข่าวลือว่า ประเทศซาอุดิ อาราเบีย ผู้นำด้านการส่งออกน้ำมันดิบของโลกได้ประกาศยกเลิกการนำหุ้นของบริษัท อารัมโก้ (Aramco) ผู้ส่งออกน้ำมัน และก๊าซรายใหญ่ของ ซาอุดิ อาราเบีย ซึ่งเป็นบริษัทของรัฐบาลเข้าตลาดหลักทรัพย์ นั้น ล่าสุด มุฮัมมัด บิน ซัลมาน มกุฎราชกุมารแห่งซาอุดีอาระเบีย ดำรงตำแหน่งรองนายกรัฐมนตรีคนที่ 1 แห่งซาอุดีอาระเบีย และรัฐมนตรีว่าการกระทรวงกลาโหม เปิดเผยว่า ยังมีแผนที่จะนำอารัมโก้ เข้าเป็นบริษัทมหาชนอยู่แต่ขณะนี้ยังเป็นเรื่องที่จะต้องหารือ และตกลงกันอีกครั้งในอนาคต
ขณะที่ กระทรวงพลังงานประเทศซาอุดิ อาราเบีย ได้ออกมาปฎิเสธข่าวดังกล่าว โดยระบุว่า ทางรัฐบาลยังคงแผนการออกไอพีโอ (IPO) ของ อารัมโก้อยู่ เมื่อถึงเวลา และโอกาสที่เหมาะสม
อนึ่งก่อนหน้านี้รัฐบาลซาอุฯ เปลี่ยนสถานะอารามโก บริษัทน้ำมันแห่งชาติเป็นบริษัทร่วมทุน เพื่อเตรียมทำ IPO ที่อาจมีมูลค่าสูงที่สุดในโลกถึง 3.3 ล้านล้านบาท ในครึ่งหลังปีนี้ ถือเป็น IPO ที่ใหญ่ที่สุดในประวัติศาสตร์
โดย IPO ของ อารัมโก้ นั้น ถูกลดความสำคัญลงเนื่องจากว่าขณะนี้ราคาน้ำมันปรับตัวขึ้นมาอยู่ที่ระดับสูงกว่า 70 ดอลลาร์สำรัฐต่อบาร์เรล จึงทำให้ปัญหาเรื่องการเงินของ ซาอุดิ อาราเบีย นั้นบรรเทาลง นอกเหนือจากเรื่องการระงับ อารัมโก้ เข้าตลาดหุ้นแล้ว ที่ปรึกษาทางการเงินที่ให้คำแนะนำในการนำ อารัมโก้ เข้าจดทะเบียนยังถูกปลดออกด้วยเช่นกัน เนื่องจากการที่ ซาอุดิ อาราเบีย นั้น หันมาให้ความสนใจ และต้องการที่จะเข้าซื้อกิจการน้ำมันปิโตรเลียม ซึ่งเป็นอีกบริษัทหนึ่งใน ซาอุดิ อาราเบีย เพื่อให้ได้ผลประโยชน์เชิงกลยุทธ์